Приложение 1

**ОПЕРАТИВЕН ПЛАН**

**за организацията на работата в РИК – Враца в деня на изборите за народни представители на 26 март 2017 година и приемането от СИК на изборнитекнижа и материали**

1. РИК – Враца със свое Решение № 196-НС- от 22.03.2017 г. е разпределил членовете на комисията по общини за предаване на изборните книжа и материали за изборите за народни представители на 26 март 2017 година, както следва:

|  |  |
| --- | --- |
| ВРАЦА | Момчил Петров, Милена Миковска, Силвия Каменова, Снежана Ангелова |
| МЕЗДРА | Виктория Гарванска |
| РОМАН | Марин Връбчев |
| ХАЙРЕДИН | Ирена Николова |
| КОЗЛОДУЙ | Калина Динкова |
| МИЗИЯ | Явор Иванов |
| ОРЯХОВО | Георги Петров |
| БОРОВАН | Цветомила Маринова |
| БЯЛА СЛАТИНА | Николай Николов |
| КРИВОДОЛ | Боряна Стаменова |

 2. РИК – Враца съвместно с ОД на МВР и Областна администрация – Враца е утвърдил следният окончателен график за транспортиране на бюлетини и печатите за провеждане на изборите за народни представители на 26 март 2017 година, както следва:

|  |  |
| --- | --- |
| ВРАЦА | 6.00 часа |
| МЕЗДРА | 8.30 часа |
| РОМАН | 8.30 часа |
| ХАЙРЕДИН | 9.00часа |
| КОЗЛОДУЙ | 9.00 часа |
| МИЗИЯ | 9.00 часа |
| ОРЯХОВО | 9.00 часа |
| БОРОВАН | 10.30 часа |
| БЯЛА СЛАТИНА | 10.30 часа |
| КРИВОДОЛ | 10.30 часа |

3. Маршрутът ще се осъществи по следната транспортна схема:

1. ГРАД ВРАЦА- товарене 06.00 часа;
2. МЕЗДРА-РОМАН- товарене 08.00 часа;
3. ОРЯХОВО-МИЗИЯ-КОЗЛОДУЙ-ХАЙРЕДИН-товарене 08.30 часа;
4. БЯЛА СЛАТИНА-БОРОВАН-КРИВОДОЛ- товарене 10.00 часа;

4. РИК – Враца ще работи в изборния ден в предоставените й помещения в сградата на областна администрация – Враца от 06.45 ч. до 21.00 ч. и ще приема всички сигнали и жалби място, по следните телефони: Телефон: 092 620072 , 0878 738 186 / 0878 732 130 и на електронната поща email: rik06@cik.bg, website: [rik06.cik.bg](https://rik06.cik.bg).

РИК – Враца определя две работна група по жалби и сигнали  в състав:

**Работна група в състав:**

Ръководител: Цветомила Маринова

Членове: Боряна Стаменова

Марин Връбчев

**Работна група в състав:**

Ръководител: Милена Миковска

Членове: Георги Петров;

Ирена Николова

Ръководителят на работната група разпределя незабавно постъпилите жалби и сигнали, които се разглеждат от комисията най-късно до един час от постъпването им, освен когато предметът на жалбата или сигнала изисква извършването на допълнителни действия по проверка на твърдените обстоятелства. Постъпилите жалби и сигнали, чието разглеждане е от компетентността на органите на МВР, ДАНС и прокуратурата се препращат незабавно по компетентност. Ръководителите на работните групи докладва на комисията всички жалби и сигнали на първото заседание след постъпването им.

5. РИК – Враца определя работна група за връзка и контрол върху дейността на преброителя в състав:

Силвия Каменова;

Калина Динкова;

Георги Петров;

Николай Николов;

Работната група докладва незабавно на комисията всички въпроси постъпили от преброителя и отговорниците на ИП към РИК. Работната група проверява разполагането на работните места и следи за изпълнението на:

**-**  осигуряване на преброителя на необходимата информация за:

а) номера на всяка секция;

б) местонахождението на всяка секция (населено място/адрес);

в) кметството, в което се намира секцията (ако има такова);

г) населените места, избирателите от които гласуват в тази секция (ако има такива населени места).

-  най-късно до края на изборния ден (26 март 2017 г.) да бъде осигурена информация на преброителя за неоткрити секции в лечебни заведения, домове за стари хора и други специализирани институции за предоставяне на социални услуги.

-  предоставянето на охрана на помещението и списък на представителите на преброителя, които имат достъп до изчислителния пункт (ИП).

- определянето, заедно с отговорника на ИП, на място за наблюдателите, застъпниците и представителите на партиите и коалициите, което да осигурява пряка видимост към компютрите, на които се въвеждат данните, така че да не се пречи при работата на операторите.

6. РИК – Враца определя следния график за предаване на информация за началото на изборния ден и активността в изборния ден:

РИК – Враца до 20:00 ч. на 26.03.2017 год., предоставя на ЦИК информация за броя на избирателите в района.

Всяка СИК изпраща до съответната общинска администрация информация, съдържаща следните данни:

– до **8,00 ч**. – открити ли са всички избирателни секции, работят ли нормално, имат ли възникнали проблеми, както и информация за секциите, в които не са се явили всички членове, като се посочва общият брой на членовете в съответната СИК и броят на неявилите се членове;

– към **10,00 ч.**, **13,00 ч.** и **17,00 ч.** – броя на гласувалите.

– в **20.30 ч.** – информация за приключване на гласуването в изборния ден и за секциите, в които гласуването продължава след 20,00 ч.

Общинската администрация обобщава и предава получената от СИК информация на РИК на следните телефони: 092/ 620 072; 0878 732 130; 0878 738 186

Информацията от РИК до ЦИК се изпраща по телефон/факс съответно до **10,30 ч.**, **13,30 ч.** и **17,30 ч.**

Определя за отговорник за събиране и изпращане на информацията за активността до ЦИК Виктория Гарванска.

* **20,30 ч.** - информация за приключване на гласуването в изборния ден и за секциите, в които гласуването продължава след 20,00 ч.:

**7.** Определя следните часова за предоставяне информация на медиите от говорителя на РИК-Враца: **11.00 ч., 14.00 ч.** и **18.00 ч.**

В изборния ден РИК-Враца се подпомага от технически сътрудник Петя Беризовска.

8. РИК – Враца ще приема изборните книжа и материали в салона на СУ „Отец Паисий“, гр. Враца след 21.00 в изборния ден. РИК – Враца определя следните членове за приемане от СИК на протоколите с резултатите от гласуването и избирателните списъци след приключване на гласуването, както следва:

**І.Първа контрола –** за предаване и проверка на  **„Плик № 1 -НС – Списъци на СИК №…“**; **„Плик № 2-НС – Протоколи на СИК №…“ и съдържащите се в тях – избирателни списъци, удостоверения, декларации, списъци на заличени лица, списъци за допълнително вписване на придружителите–** с отговорник Ирена Николова, подпомагана от двама технически сътрудници- Малинка Георгиева и Мария Дреновска.

**ІІ.Втора контрола –** за проверка на протоколите на СИК**:**

1. Марин Връбчев и Виктория Гарванска;
2. Цветомила Маринова и Калина Динкова;
3. Николай Николов и Явор Иванов;
4. Снежана Ангелова и Георги Петров;

Посочените по-горе членове на РИК работят по проверката на протоколите на СИК едновременно.

**ІІІ.Трета контрола за сверяване на данните в протокола с издадената от преброителя разписка, потвърждаване на разписки и разпластяване на протоколи**

* 1. Момчил Петров и Силвия Каменова;
	2. Милена Миковска и Боряна Стаменова;

Трета контрола се подпомага технически от Нина Атанасова и Галина Пешева.

9. РИК – Враца определя следните правила за достъп до ИП.

а) за периода на обработка на резултатите в ИП към РИК – отговорниците на ИП, операторите на компютри, представителите на преброителя, членовете на РИК и персоналът за сервизно обслужване на техниката;

б) за периода от приключване на гласуването на 26 март 2017 год. до приключване на работата на пункта – отговорниците на ИП, операторите на компютри, персоналът за сервизно обслужване на техниката, представителите на преброителя, членовете на РИК и техническите сътрудници на комисията, и приносителите на протоколи от СИК, наблюдатели, застъпници, представители на партии, коалиции и инициативни комитети.

При въвеждане на данните от протоколите на СИК в ИП на РИК може да присъства само по един наблюдател от една и съща неправителствена организация, само по един застъпник – на кандидатски листи на партия, коалиция и инициативен комитет и само по един представител на политическа партия, коалиция и инициативен комитет.

При неспазване на реда в помещението съответният наблюдател, застъпник, представител на партия, коалиция, инициативен комитет се предупреждава, а при необходимост се отстранява от залата.

Определя се следния пропускателен режим за СИК:

Определен от РИК технически сътрудник:Поля Цветанова и Калинка

* Раздават се номера за всички СИК на територията на град Враца с номера от 1 до 116;
* Паралелно се раздават номера от 117 нагоре на останалите СИК от целия изборен район по реда на пристигането на секциите.

10. Областна администрация следва да осигури в изборния ден три автомобила на разположение на РИК за извършване на проверки по жалби и сигнали, както и товарен транспорт за превозване на изборните книжа от ИП до сградата на Областна администрация.

На разположение на РИК на 27.03.2017 год. следва да има и автомобил за представяне на протоколите с изборния резултат на ЦИК.